als_Latn dik_Latn sag_Latn
Kryetari i Komunës së Strugës, Zijadin Sela akuzoi Ministrinë e Punëve të Brendshme, për mosmarrjen e asnjë veprimi lidhur me kërcënimet me jetë, që ai ka marrë vazhdimisht që nga prilli i vitit të kaluar.
Siç është shprehur Sela, rasti i fundit i kërcënimit ka qenë para 10 ditëve.
Të martën, Sela shpalosi edhe letrën kërcënuese, me anë të të cilës – sipas tij, – kishte marrë një informacion se, Interpoli i Shqiperisë kishte informuar Interpolin e Maqedonisë, se një vrasës me pagesë kishte urdhër të vriste sekretarin e Komunës së Strugës, Krenar Lloga.
Lidhur me kallëzimin e fundit penal, që ka ngritur kundër tij Policia e Ohrit, Sela tha se bëhet fjalë për një fushatë politike kundër tij dhe partisë së tij.
als_Latn als_Latn als_Latn als_Latn